CELEX: 32013R0348
Language: da
Date: 2013-04-17 00:00:00
Title: Kommissionens forordning (EU) nr. 348/2013 af 17. april 2013 om ændring af bilag XIV til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH)  EØS-relevant tekst

18.4.2013   
            
            
               DA
            
            
               Den Europæiske Unions Tidende
            
            
               L 108/1
            
         KOMMISSIONENS FORORDNING (EU) Nr. 348/2013
   af 17. april 2013
   om ændring af bilag XIV til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (1), særlig artikel 58 og artikel 131, og
   ud fra følgende betragtninger:
   
               (1)
            
            
               Forordning (EF) nr. 1907/2006 foreskriver, at der kan kræves godkendelse af brugen af stoffer, der opfylder kriterierne for klassificering som kræftfremkaldende (kategori 1A eller 1B), mutagene (kategori 1A eller 1B) og reproduktionstoksiske (kategori 1A eller 1B) i henhold til Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger (2), samt stoffer, der er persistente, bioakkumulerende og toksiske, stoffer, der er meget persistente og meget bioakkumulerende, og stoffer, for hvilke der foreligger videnskabelig dokumentation for sandsynlige alvorlige virkninger på menneskers sundhed eller miljøet, der er problematiske i samme grad som virkningerne af de andre stoffer.
            
         
               (2)
            
            
               Trichlorothylen opfylder kriterierne for klassificering som kræftfremkaldende (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (3)
            
            
               Chromtrioxid opfylder kriterierne for klassificering som kræftfremkaldende (kategori 1A) og mutagent (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a) og b), i samme forordning.
            
         
               (4)
            
            
               Syrer genereret fra chromtrioxid og oligomerer heraf opfylder kriterierne for klassificering som kræftfremkaldende (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (5)
            
            
               Natriumdichromat opfylder kriterierne for klassificering som kræftfremkaldende (kategori 1B), mutagent (kategori 1B) og reproduktionstoksisk (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), b) og c), i samme forordning.
            
         
               (6)
            
            
               Kaliumdichromat opfylder kriterierne for klassificering som kræftfremkaldende (kategori 1B), mutagent (kategori 1B) og reproduktionstoksisk (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), b) og c), i samme forordning.
            
         
               (7)
            
            
               Ammoniumdichromat opfylder kriterierne for klassificering som kræftfremkaldende (kategori 1B), mutagent (kategori 1B) og reproduktionstoksisk (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), b) og c), i samme forordning.
            
         
               (8)
            
            
               Kaliumchromat opfylder kriterierne for klassificering som kræftfremkaldende (kategori 1B) og mutagent (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a) og b), i samme forordning.
            
         
               (9)
            
            
               Natriumchromat opfylder kriterierne for klassificering som kræftfremkaldende (kategori 1B), mutagent (kategori 1B) og reproduktionstoksisk (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), b) og c), i samme forordning.
            
         
               (10)
            
            
               Disse stoffer er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006. Desuden har Det Europæiske Kemikalieagentur (»agenturet«) i sin anbefaling af 20. december 2011 (3) prioriteret disse stoffer med henblik på optagelse i bilag XIV til forordning (EF) nr. 1907/2006 i overensstemmelse med artikel 58 i samme forordning. Det er derfor hensigtsmæssigt at optage stofferne i det pågældende bilag.
            
         
               (11)
            
            
               Cobaltforbindelserne cobalt(II)sulfat, cobaltdichlorid, cobalt(II)dinitrat, cobalt(II)carbonat og cobalt(II)diacetat opfylder kriterierne for klassificering som kræftfremkaldende (kategori 1B) og reproduktionstoksiske (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a) og c), i samme forordning. Disse stoffer er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006.
            
         
               (12)
            
            
               Desuden har agenturet i sin anbefaling af 20. december 2011 prioriteret disse cobaltforbindelser med henblik på optagelse i bilag XIV til forordning (EF) nr. 1907/2006 i overensstemmelse med artikel 58 i samme forordning. Kommissionen finder imidlertid, at mindst en af anvendelserne af disse stoffer (nemlig overfladebehandling) udgør en risiko for menneskers sundhed, der ikke er under tilstrækkelig kontrol, og at der er behov for en indsats for at løse dette problem. Derfor skal Kommissionen i overensstemmelse med artikel 69, stk. 1, i forordning (EF) nr. 1907/2006 anmode agenturet om at udarbejde et dossier i overensstemmelse med kravene i bilag XV i samme forordning. Derfor bør afgørelsen om optagelse af hvert af disse stoffer i bilag XIV udskydes til efter afslutningen af den procedure, som er fastlagt i artikel 69-73 i nævnte forordning.
            
         
               (13)
            
            
               I agenturets henstilling af 20. december 2011 fastsættes de ansøgningsfrister, der er omhandlet i artikel 58, stk. 1, litra c), nr. ii), i forordning (EF) nr. 1907/2006, for hvert af de stoffer, der er anført i bilaget til nærværende forordning. Disse datoer er blevet fastsat på grundlag af den tid, som det skønsmæssigt tager at udarbejde en ansøgning om godkendelse, under hensyntagen til de oplysninger, der foreligger om de forskellige stoffer, herunder de oplysninger, der er modtaget i løbet af den offentlige høring, jf. artikel 58, stk. 4, i forordning (EF) nr. 1907/2006. Der er desuden taget hensyn til agenturets kapacitet til at behandle ansøgningerne inden for den tidsramme, der er fastsat i forordning (EF) nr. 1907/2006.
            
         
               (14)
            
            
               For så vidt angår de syv chromforbindelser foreslog agenturet, at den seneste anvendelsesdato skulle fastsættes til 21 måneder efter denne forordnings ikrafttræden. På baggrund af drøftelser med medlemsstaterne og en bredere anerkendelse af betydningen af de relevante markeders og de tilknyttede forsyningskæders særlige struktur konkluderes det imidlertid, at den seneste anvendelsesdato bør fastsættes til 35 måneder efter denne forordnings ikrafttræden.
            
         
               (15)
            
            
               Ved hvert af de stoffer, der er opført i bilaget til denne forordning, bør »solnedgangsdatoen«, jf. artikel 58, stk. 1, litra c), nr. i), i forordning (EF) nr. 1907/2006 være mindst 18 måneder efter ansøgningsfristen, jf. artikel 58, stk. 1, litra c), nr. ii), i samme forordning.
            
         
               (16)
            
            
               De datoer, der er omhandlet i nr. i) og nr. ii) i artikel 58, stk. 1, litra c), i forordning (EF) nr. 1907/2006, bør angives i bilag XIV til nævnte forordning.
            
         
               (17)
            
            
               Artikel 58, stk. 1, litra e), sammenholdt med artikel 58, stk. 2, i forordning (EF) nr. 1907/2006, foreskriver, at anvendelser eller kategorier af anvendelse kan undtages fra godkendelseskravet, forudsat at risikoen kontrolleres på tilfredsstillende vis på grundlag af eksisterende specifik EU-lovgivning, der pålægger mindstekrav vedrørende beskyttelse af menneskers sundhed eller miljøet i forbindelse med anvendelsen af det pågældende stof. På grundlag af de oplysninger, der er tilgængelige på nuværende tidspunkt, bør der ikke fastsættes undtagelser baseret på disse bestemmelser.
            
         
               (18)
            
            
               På grundlag af de oplysninger, der er adgang til på nuværende tidspunkt, bør der ikke fastsættes undtagelser for produkt- og procesorienteret forskning og udvikling.
            
         
               (19)
            
            
               På grundlag af de oplysninger, der er adgang til på nuværende tidspunkt, bør der ikke fastsættes undersøgelsesfrister for bestemte anvendelsesformål.
            
         
               (20)
            
            
               Forordning (EF) nr. 1907/2006 bør derfor ændres i overensstemmelse hermed.
            
         
               (21)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat i henhold til artikel 133 i forordning (EF) nr. 1907/2006 —
            
         VEDTAGET DENNE FORORDNING:
   Artikel 1
   Bilag XIV til forordning (EF) nr. 1907/2006 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. april 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 396 af 30.12.2006, s. 1.
   
      (2)  EUT L 353 af 31.12.2008, s. 1.
   
      (3)  http://echa.europa.eu/documents/10162/13640/3rd_a_xiv_recommendation_20dec2011_en.pdf
   
      BILAG
      I tabellen i bilag XIV til forordning (EF) nr. 1907/2006 indsættes følgende:
      
         
                     Løbenr.
                  
                  
                     Stof
                  
                  
                     Iboende egenskab(er) omhandlet i artikel 57
                  
                  
                     Overgangsordninger
                  
                  
                     Undtagne (kategorier af) anvendelsesformål
                  
                  
                     Undersøgelsesfrister
                  
               
                     Ansøgningsfrist (1)
                     
                  
                  
                     Solnedgangsdato (2)
                     
                  
               
                     »15.
                  
                  
                     Trichlorethylen
                     EF-nr.: 201-167-4
                     CAS-nr.: 79-01-6
                  
                  
                     Kræftfremkaldende
                     (kategori 1B)
                  
                  
                     21. oktober 2014
                  
                  
                     21. april 2016
                  
                  
                     —
                  
                  
                     —
                  
               
                     16.
                  
                  
                     Chromtrioxid
                     EF-nr.: 215-607-8
                     CAS-nr.: 1333-82-0
                  
                  
                     
                                  
                              
                              
                                 Kræftfremkaldende
                                 (kategori 1A)
                              
                           
                                  
                              
                              
                                 Mutagent
                                 (kategori 1B)
                              
                           
                  
                     21. marts 2016
                  
                  
                     21. september 2017
                  
                  
                     —
                  
                  
                     —
                  
               
                     17.
                  
                  
                     Syrer genereret fra chromtrioxid og oligomerer
                     Gruppe, der indeholder:
                     
                                  
                              
                              
                                 Chromsyre
                                 EF-nr.: 231-801-5
                                 CAS-nr.: 7738-94-5
                              
                           
                                  
                              
                              
                                 Dichromsyre
                                 EF-nr.: 236-881-5
                                 CAS-nr.: 13530-68-2
                              
                           
                                  
                              
                              
                                 Oligomerer af chromsyre og dichromsyre
                                 EF-nr.: endnu ikke tildelt
                                 CAS-nr.: endnu ikke tildelt
                              
                           
                  
                     Kræftfremkaldende
                     (kategori 1B)
                  
                  
                     21. marts 2016
                  
                  
                     21. september 2017
                  
                  
                     —
                  
                  
                     —
                  
               
                     18.
                  
                  
                     Natriumdichromat
                     EF-nr.: 234-190-3
                     CAS-nr.: 7789-12-0
                     10588-01-9
                  
                  
                     
                                  
                              
                              
                                 Kræftfremkaldende
                                 (kategori 1B)
                              
                           
                                  
                              
                              
                                 Mutagent
                                 (kategori 1B)
                              
                           
                                  
                              
                              
                                 Reproduktionstoksisk
                                 (kategori 1B)
                              
                           
                  
                     21. marts 2016
                  
                  
                     21. september 2017
                  
                  
                     —
                  
                  
                     —
                  
               
                     19.
                  
                  
                     Kaliumdichromat
                     EF-nr.: 231-906-6
                     CAS-nr.: 7778-50-9
                  
                  
                     
                                  
                              
                              
                                 Kræftfremkaldende
                                 (kategori 1B)
                              
                           
                                  
                              
                              
                                 Mutagent
                                 (kategori 1B)
                              
                           
                                  
                              
                              
                                 Reproduktionstoksisk
                                 (kategori 1B)
                              
                           
                  
                     21. marts 2016
                  
                  
                     21. september 2017
                  
                  
                     —
                  
                  
                     —
                  
               
                     20.
                  
                  
                     Ammoniumdichromat
                     EF-nr.: 232-143-1
                     CAS-nr.: 7789-09-5
                  
                  
                     
                                  
                              
                              
                                 Kræftfremkaldende
                                 (kategori 1B)
                              
                           
                                  
                              
                              
                                 Mutagent
                                 (kategori 1B)
                              
                           
                                  
                              
                              
                                 Reproduktionstoksisk
                                 (kategori 1B)
                              
                           
                  
                     21. marts 2016
                  
                  
                     21. september 2017
                  
                  
                      
                  
                  
                      
                  
               
                     21.
                  
                  
                     Kaliumchromat
                     EF-nr.: 232-140-5
                     CAS-nr.: 7789-00-6
                  
                  
                     
                                  
                              
                              
                                 Kræftfremkaldende
                                 (kategori 1B)
                              
                           
                                  
                              
                              
                                 Mutagent
                                 (kategori 1B)
                              
                           
                  
                     21. marts 2016
                  
                  
                     21. september 2017
                  
                  
                      
                  
                  
                      
                  
               
                     22.
                  
                  
                     Natriumchromat
                     EF-nr.: 231-889-5
                     CAS-nr.: 7775-11-3
                  
                  
                     
                                  
                              
                              
                                 Kræftfremkaldende
                                 (kategori 1B)
                              
                           
                                  
                              
                              
                                 Mutagent
                                 (kategori 1B)
                              
                           
                                  
                              
                              
                                 Reproduktionstoksisk
                                 (kategori 1B)
                              
                           
                  
                     21. marts 2016
                  
                  
                     21. september 2017«
                  
                  
                      
                  
                  
                      
                  
               
      
         (1)  Dato, der er omhandlet i artikel 58, stk. 1, litra c), nr. ii), i forordning (EF) nr. 1907/2006.
      
         (2)  Dato, der er omhandlet i artikel 58, stk. 1, litra c), nr. i), i forordning (EF) nr. 1907/2006.